Andrea Momoitio

Andrea Momoitio San Martín (Ortuella, 1989) kazetaria, lesbiana eta feminista da. Pikara Magazine aldizkari digital  feministaren koordinatzaileetako bat da. Hamabost egunez behin iritzi-zutabe bat du Ctxt aldizkarian  eta El Salto, Periódico Diagonal, Público, Eldiario.es, Madeja edo Altaïr Magazine bezalako hedabideetako lankidea da.

Biografia eta ibilbidea 
Andrea Momoitio Ortuellan jaio zen 1989an.

Kazetaritza ikasi zuen Euskal Herriko Unibertsitatean (UPV/EHU). Unibertsitate berean Ikasketa Feministak eta Generokoak Masterra egin zuen. Haren Master Amaierako Lanean (MAL) aztertu zuen nola errekonoziten dituzten lesbiana gazteek Estatu espainolean ekoizturiko fikziozko serieetako lesbianismoaren erreferenteak.  

Pikara Magazinen lanean hasi zen aldizkaria jaio zen unetik, 2010ko azaroan, bera kazetaritza ikasle zela. Gazte feministei buruzko erreportaje batekin hasi zen. Gaur egun koordinatzaileetariko bat da eta bertan argitaratu ditu gai ezberdinei buruzko hamaika erreportaje: emakumeak xakean, haurduntza subrogatua, feminismoaren memoria historikoa, eta abar. Pikararentzat elkarrizketatu ditu, besteak beste, Leticia Dolera zimena-zuzendaria, Viruta Ftm eta Alicia Ramos kantautoreak, Silvia Federici filosofo eta idazlea, Laura Bugalho eta SC Natzab (lehenago Zuriñe Baztan) ekintzaileak.

2014tik aurreran Eldiario.es hedabidean artikuluak idatzi ditu, +Pikara blogaren barruan.

2017ko martxoan estreinatu zen  Público egunkarian ohiko artikulugile gisa.  2017ko martxoaren 27an "No te metas en política" show-ra gonbidatua izan zen 

2013tik aurrera konferentziak, tailerrak eta hitzaldiak ematen ditu Estatuan zehar batez ere generoa, feminismoa, komunikazioa, kazetaritza feminista eta sare sozialak bezalako gaiak landuz.  Artikulu honen sarreran apaturiko hedabideetaz aparte, Pueblos, Viento Sur, La Espiral eta Cáscara Amarga bezalakoetan argitaratu ditu artikuluak eta erreportajeak.

2013an Pikara Magazinerentzat ere Mendebaldeko Saharan burutu zen Saharar Emakumeekiko elkartasunerako Nazioarteko III Konferentziaren berri eman zuen: Mendebaldeko Saharako lurralde okupatuetako emakumeen erresistentzia. 2016an +Pikara (Eldiario.es) eta Periódico Diagonal-en Greziako Karabanaren berri eman zuen hainbat gairi buruz idatziz: mugak irekitzen, Europar Batasunaren migrazio-politikak salatzeko mobilizazioa eta Europara iristen diren errefuxiatuen egoera.

Argitalpenak 

 2015ean, De la invisibilidad a la irreverencia: Lesbianismo en televisión. (MAL)
 2016an Lesfobia: ¿por qué y cómo hay que nombrarla?
 2022an Lunática.

Erreferentziak

Kanpo loturak 

 Andrea Momoitioren Blog pertsonala
 Facebooken Andrea Momoitio
 Twitterren Andrea Momoitio
 Pikara Magazineren web-orria
 Ahotsan elkarrizketa. Infoa
 Ziberfeminismoari buruzko berbaldia - Acción en Red Canarias

Txantiloi-deietan argumentu bikoiztuak erabiltzen dituzten orrialdeak
Ortuellarrak
Bizkaiko kazetariak
Euskal Herriko Unibertsitateko ikasleak
Euskal Herriko feministak
Emakume kazetariak